
         PL-x  522/2009
RAPORT COMUN 

asupra proiectului de Lege privind aprobarea Ordonanţei de urgenţă a Guvernului nr.91/2009 
pentru modificarea unor acte normative
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare şi Comisia pentru buget, finanţe şi bănci au fost sesizate, spre dezbatere, în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.91/2009 pentru modificarea unor acte normative, trimis cu adresa nr. PL-x 522 din 28 octombrie 2009, înregistrată sub nr. 21/292 şi, respectiv 22/580 din 29 octombrie  2009.
Conform prevederilor art. 75 din Constituţia României, republicată, şi ale art.92 alin. (9) pct. 2 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.

   Senatul, în calitate de primă Cameră sesizată, a adoptat proiectul de lege, în conformitate cu prevederile art. 115 alin. (5) teza a III-a din Constituţia României, republicată.
Consiliul Legislativ, prin avizul nr.753 din 30 iunie 2009, a avizat favorabil proiectul de ordonanţă de urgenţă, cu observaţii şi propuneri.

Comisia juridică, de disciplină şi imunităţi a avizat favorabil iniţiativa legislativă, conform avizului  nr. 31/972 din               3 noiembrie 2009. 

Comisia pentru administraţie publică, amenajarea teritoriului şi echilibru ecologic a avizat favorabil proiectul de lege, conform avizului  nr. 26/740 din 4 noiembrie 2009. 

     Iniţiativa legislativă supusă dezbaterii  are ca obiect de reglementare aprobarea Ordonanţei de urgenţă a Guvernului nr.91/2009 care prevede:
           - modificarea şi completarea Legii nr. 273/2006 privind finanţele publice locale, cu modificările şi completările ulterioare, în sensul  adoptării unor măsuri care să fluidizeze activitatea unităţilor administrativ-teritoriale în cazul în care autorităţile deliberative au fost dizolvate sau se află în procedură de dizolvare şi nu au aprobat bugetele locale în termenul legal;

            - modificarea Ordonanţei de urgenţă a Guvernului nr. 176/2008 privind majorarea capitalului social al CEC BANK – S.A., cu modificările ulterioare, în sensul majorării capitalului instituţiei bancare cu 795 milioane lei;

            - completarea Ordonanţei de urgenţă a Guvernului nr. 23/2009 privind înfiinţarea Fondului Român de Contragarantare, cu modificările şi completările ulterioare, în sensul participării statului român, prin Ministerul Economiei, Comerţului şi Mediului de Afaceri, la capitalul Fondului, în anul 2009, cu suma de 105 milioane lei.

În conformitate cu prevederile art. 61 şi 63 din Regulamentul Camerei Deputaţilor, republicat, cu modificările ulterioare, proiectul de lege a fost examinat în şedinţe separate de către cele două Comisii.
Comisia pentru buget, finanţe şi bănci a examinat proiectul de lege susmenţionat, în şedinţa din 4 mai 2010. Comisia pentru politică economică, reformă şi privatizare a examinat iniţiativa legislativă susmenţionată  şi documentele care o însoţesc în şedinţa din 26 mai 2010. 
În conformitate cu prevederile art. 61 şi 68 din Regulamentul Camerei Deputaţilor, republicat, cu modificările ulterioare, membrii celor două Comisii au dezbătut proiectul de lege împreună cu proiectul de Lege pentru aprobarea Ordonanţei de urgenţă a Guvernului nr.176/2008 privind majorarea capitalului social al CEC BANK-S.A., (PLx 125/2009), cu care au fost de asemenea sesizate spre dezbatere în fond, în procedură de urgenţă.
În urma analizării celor două iniţiative legislative, membrii celor două Comisii au hotărât să reţină proiectul de Lege privind aprobarea Ordonanţei de urgenţă a Guvernului nr. 91/2009 pentru modificarea unor acte normative, (PLx 522/2009), ca fiind iniţiativă de bază, urmând ca pentru proiectul de Lege pentru aprobarea Ordonanţei de urgenţă a Guvernului nr.176/2008 privind majorarea capitalului social al CEC BANK-S.A. (PLx 125/2009) să se întocmească un raport de respingere întrucât unele dintre prevederile cuprinse în această iniţiativă legislativă se regăsesc în proiectul supus plenului spre adoptare. 
La dezbaterea celor două iniţiative legislative, au participat, în calitate de invitaţi, din partea Ministerului Finanţelor Publice, domnul secretar de stat Alexandru Bogdan Drăgoi, doamna director general Irina Avram şi doamna consilier Adriana Vodoina, din partea Consiliului Concurenţei, doamnele Izabela Nedelcu, Hermina Vîte şi Daria Drăguţ – inspectori de concurenţă, iar din partea CEC BANK – S.A., domnul preşedinte Radu Graţian Gheţea şi doamna director financiar Simona Andrei. 

La dezbaterea celor două iniţiative legislative, din totalul de 22 de membri ai Comisiei pentru politică economică, reformă şi privatizare au fost prezenţi toţi deputaţii, iar din numărul total de 35 membri ai Comisiei pentru buget, finanţe şi bănci au participat la dezbateri  33 deputaţi.  
     În urma examinării celor două iniţiative legislative şi a opiniilor exprimate, membrii celor două Comisii au hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege privind aprobarea Ordonanţei de urgenţă a Guvernului nr.91/2009 pentru modificarea unor acte normative, cu amendamentele admise, care sunt redate în Anexa la prezentul raport.
  În raport cu obiectul şi conţinutul său, iniţiativa legislativă face parte din categoria legilor organice. 
             PREŞEDINTE                                                                            PREŞEDINTE
            Mihai TUDOSE                                                                          Viorel ŞTEFAN

            Horia GRAMA
 Iuliu NOSA                                                                                    
      Şef serviciu:
                                                                                                                                 Consilier  parlamentar:
Graziella Segărceanu










    Mariana  Bărdiţă  













ANEXĂ
AMENDAMENTE ADMISE:
	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea 

amendamentelor propuse

	1.
	
	LEGE privind aprobarea Ordonanţei de urgenţă a Guvernului nr.91/2009 pentru modificarea unor acte normative

	Nemodificat 
	

	2.
	
	Articol unic.- Se aprobă Ordonanţa de urgenţă a Guvernului nr. 91 din 30 iunie 2009 pentru modificarea unor acte normative, publicată în Monitorul Oficial al României, Partea I, nr. 457 din 1 iunie 2009.
	Articol I.- Se aprobă Ordonanţa de urgenţă a Guvernului nr. 91 din 30 iunie 2009 pentru modificarea unor acte normative, publicată în Monitorul Oficial al României, Partea I, nr. 457 din 1 iulie 2009, cu următoarele modificări:
Autori: Comisia economică şi Comisia pentru buget

	Tehnică legislativă.

	3.
	Ordonanţa de urgenţă a Guvernului pentru modificarea unor acte normative
	Nemodificat
	Nemodificat
	

	4.
	Art. I. - Legea nr. 273/2006 privind finanţele publice locale, publicată în Monitorul Oficial al României, Partea I, nr. 618 din 18 iulie 2006, cu modificările şi completările ulterioare, se modifică şi se completează după cum urmează:


	Nemodificat
	Nemodificat
	

	
	1. La articolul 39, după alineatul (7) se introduc două noi alineate, alineatele (71) şi (72), cu următorul cuprins:

"(71) În cazul autorităţilor deliberative care sunt dizolvate sau se află în procedură de dizolvare, după caz, în condiţiile legii, şi care nu şi-au aprobat bugetele locale în termenul legal, direcţiile generale ale finanţelor publice, prin excepţie de la prevederile alin. (7), alocă cote, respectiv sume defalcate din unele venituri ale bugetului de stat, până la data aprobării bugetelor locale ale noilor autorităţi deliberative constituite.

(72) Primarii, preşedinţii consiliilor judeţene, respectiv primarul general al municipiului Bucureşti, aflaţi în situaţia prevăzută la alin. (71), aplică în anul financiar în curs bugetul anului precedent, cu încadrarea cheltuielilor în limita lunară de 1/12 din bugetul anului precedent."


	Nemodificat
	Nemodificat
	

	5.
	2. Articolul 82 se modifică şi va avea următorul cuprins:

,,Art. 82. - Cu sumele aprobate prin hotărâre a Guvernului, din fondurile de rezervă bugetară şi de intervenţie la dispoziţia Guvernului, precum şi cu alte sume alocate de la bugetul de stat sau retrase prin acte normative se majorează, respectiv se diminuează bugetele locale prin dispoziţie a autorităţii executive, potrivit legii, urmând ca la prima şedinţă a autorităţii deliberative să se valideze modificările respective."
	Nemodificat
	Nemodificat
	

	6.
	Art. II. - Ordonanţa de urgenţă a Guvernului nr. 176/2008 privind majorarea capitalului social al CEC BANK - S.A., publicată în Monitorul Oficial al României, Partea I, nr. 804 din 2 decembrie 2008, se modifică după cum urmează:

	Nemodificat 


	1. Articolul II se abrogă.
Autori: Comisia economică şi Comisia pentru buget

	Întrucât, în vederea majorării capitalului social al                             CEC BANK-S.A., suma a fost prevăzută în volumul şi structura bugetului pe anul 2009, iar exerciţiul bugetar pe anul 2009 s-a încheiat fără ca această sumă să fie alocată destinaţiei prevăzute (Proiectul de Lege pentru aprobarea Ordonanţei de urgenţă a Guvernului nr.176/2008 privind majorarea capitalului social al CEC BANK-S.A. - PLx 125/2009). În această situaţie, prezentul art.II nu mai are obiect.

	7.
	1. La articolul 1, alineatul (2) va avea următorul cuprins:

,,(2) Ministerul Finanţelor Publice subscrie cu suma de 795 milioane lei la majorarea capitalului social al CEC BANK - S.A., sumă aprobată cu această destinaţie în bugetul de stat pe anul 2009."
	Nemodificat
	Se abrogă.

Autori: Comisia economică şi Comisia pentru buget
	

	8.
	2. La articolul 1, alineatul (3) se abrogă.


	Nemodificat
	Se abrogă.

Autori: Comisia economică şi Comisia pentru buget
	

	9.
	3. Articolul 2 se abrogă.

	Nemodificat
	Se abrogă.
Autori: Comisia economică şi Comisia pentru buget

	

	10.
	Art. III. - După alineatul (2) al articolului 5 din Ordonanţa de urgenţă a Guvernului nr. 23/2009 privind înfiinţarea Fondului Român de Contragarantare, publicată în Monitorul Oficial al României, Partea I, nr. 190 din 26 martie 2009, se introduc două noi alineate, alineatele (21) şi (22), cu următorul cuprins:
,,(21) În anul 2009, statul român, în calitate de acţionar majoritar al Fondului, prin Ministerul Întreprinderilor Mici şi Mijlocii, Comerţului şi Mediului de Afaceri, participă de la bugetul de stat cu suma de 105 milioane lei la constituirea capitalului social al Fondului.

(22) Suma prevăzută la alin. (21) se va asigura în bugetul Ministerului Întreprinderilor Mici şi Mijlocii, Comerţului şi Mediului de Afaceri pe anul 2009 la capitolul 80.01 «Acţiuni generale, economice, comerciale şi de muncă», subcapitolul 80.01.50 «Alte servicii publice generale», titlul 72 «Active financiare», articolul 72.01 «Active financiare», alineatul 72.01.01 «Participare la capitalul social al societăţilor comerciale»."


	Nemodificat 


	Nemodificat 

           
	

	11.
	Art. IV. - Se autorizează Ministerul Finanţelor Publice să introducă, la propunerea ordonatorilor principali de credite, modificările prevăzute la art. II şi III în structura bugetului de stat şi în volumul şi structura bugetelor acestora pe anul 2009.

	Nemodificat
	2. Articolul IV se modifică şi va avea următorul cuprins:
,,Art. IV – Se autorizează Ministerul Finanţelor Publice să introducă, la propunerea ordonatorilor principali de credite, modificările prevăzute la art. III în structura bugetului de stat şi în volumul şi structura bugetelor acestora pe anul 2009.’’
Autori: Comisia economică şi Comisia pentru buget
	Modificarea este impusă de abrogarea articolului II din prezentul raport.

	12.
	
	
	Art. II. – La data intrării în vigoare a prezentei legi se abrogă art. III din Ordonanţa Guvernului nr. 7/2009 pentru instituirea sistemului temporar de sprijinire a derulării afacerilor în domeniul comerţului cu seminţe de consum, precum şi pentru modificarea unor acte normative, publicată în Monitorul Oficial al României, Partea I, nr. 476 din 10 iulie 2009, aprobată cu modificări prin Legea nr. 53/2010.

Autori: Comisia economică şi Comisia pentru buget
	Modificarea este impusă de abrogarea articolului II din prezentul raport.

              Nr. PL-x  522/2009
BIROUL  PERMANENT  

AL 

CAMEREI DEPUTAŢILOR

Vă înaintăm, alăturat, RAPORTUL COMUN asupra proiectului de Lege privind aprobarea Ordonanţei de urgenţă a Guvernului nr.91/2009 pentru modificarea unor acte normative, trimis spre dezbatere în fond, în procedură de urgenţă, cu adresa       nr. PL-x 522 din 28 octombrie 2009, înregistrată sub nr. 21/292 şi, respectiv 22/580 din          29 octombrie  2009, Camera Deputaţilor fiind Cameră decizională.
În raport cu obiectul şi conţinutul său, iniţiativa legislativă face parte din categoria legilor organice. 
                      PREŞEDINTE                                         PREŞEDINTE                                                                                                                                                                                                                                                                                           
                     Mihai TUDOSE                                       Viorel ŞTEFAN
1
3

_968672787.unknown

